
Materiale despre Sfântul cuvios Martinian şi Sfânta cuvioasă Zoe: 


https://independent.academia.edu/emystea/Sf-cuv-Martinian-(13-feb 


https://archive.org/details/Qsteaemy?query=cuvios+Martinian+ 


https://www.slideshare.net/steaemy 1/search_my_uploads?type=&new=&q=Martinian+ 


La început Zoe a fost prostituata, cea care I-a ispitit mai întâi pe Sfântul Martinian 
(13 februarie). Când l-a văzut pe nevoitor sărind în foc şi arzându-şi fără milă 

picioarele spre a lupta în contra patimii, ea s-a căit cu amar şi s-a retras într-o 
mânăstire din Betleem unde a dus o viaţă de nevoinţă în zăvorâre, luptând cu 
vitejie pentru curățirea sufletului ei. Pocăindu-se de toate păcatele ei, Dumnezeu a 
miluit-o cu darul faceri de minuni. 

Zoe cu groază priveşte 
La monahul ce pentru întreaga curăţie 
In foc s-a aruncat. 


De groază şi ruşine Zoe lacrimi varsă 
Privind la monahul ce arde, 
Sufletul să-şi mântuiască. 


Ea cade la picioarele lui, plângând, 
Strigând de iertare, 

Învaţă-mă ce să fac, 

Îi cere, 

Sufletul să mi-l scap şi eu, 

Răului din trup să mă împotrivesc şi eu. 


Omul lui Dumnezeu văzând aceasta 

Se bucură şi saltă cu sufletul, 

Și el lăcrimând. 

La Betleem, la cuvioasa Paula, 

Pe Zoe o trimite: 

Du-te acolo femeie şi sufletul îți mântuieşte. 
Du-te acolo, şi nu vei pieri. 

Du-te şi Paula cuvioasa 

Toate celelalte te va învăţa. 


Zoe umilită călătoreşte pe marea de turcoaz. 
Paula o primeşte ca pe o surioară umilă, 
Și la calea mântuirii o povăţuieşte. 


Zoe plânge, ascultă şi se supune; îndură şi tace. 
Astfel petrece doisprezece ani. Doisprezece ani 
Vieţuieşte în nevoinţe, şi după aceştia, 

Sora Zoe celelalte surori încep a o numi. 

Dar Zoe mereu faţa cu lacrimi îşi spală, 
Și aproape simțind moartea, pe Dumnezeu cu dinadinsul 
îl întreabă: iertate sunt păcatele ei? lertate sau nu? 


Atunci înaintea uşii sorei Zoe o oarbă se aduce, 
O oarbă care se roagă de vedere şi-i cere ascetei: 
Roagă-te pentru mine, roagă-te! Voiesc să văd! 


Cu lacrimi Zoe se roagă ca oarba să vadă, 
Și oarba văzu. Atunci Zoe cunoscu 
Că Dumnezeu a iertat păcatele ei. 


Dumnezeu se proslăveşte în păcătoşii 
Care se pocăiesc. 

Atunci ei pe pământ lucrează şi minuni, 
Şi mai mult decăt stelele strălucesc. 


(Sfântul Nicolae Velimirovici - Proloagele de la Ohrida - Pomenirea Sfântului 
cuvios Martinian / Pomenirea Sfintelor Zoe şi Fotina - Cântare de laudă la 
Sfân-ta Zoe) 

Aproape de cetatea Cezareei Palestinei este un munte, care se numeşte locul 
Corăbiei, în care s-au nevoit mulți vieţuitori în pustie. Într-acela a fost fericitul şi 
vrednicul de laude Sfântul Martinian, monahul, cel plin de dumnezeiescul har şi 
care din copilărie bine s-a deprins cu viaţa monahicească pentru că, din tinereţe 
iubind pe Dumnezeu, în mare nevoinţă a intrat, luptând asupra vrăjmaşului. 


După aceasta, s-a întâmplat că, umblând nişte oameni prin cetatea Cezareei şi 
vorbind între dânşii despre viaţa fericitului Martinian, cea plină de fapte bune, 
mirându-se prea mult de bărbăţia şi de răbdarea lui. 


Dar o femeie desfrânată auzind cuvintele lor şi îndemnată fiind de diavolul, s-a 
apropiat de dânşii, zicând: "Cine este acela de care vă miraţi voi, care sunt ispră- 
vile şi cum este viaţa lui? Pe acesta, de voi vrea, ca pe o frunză din copac îl voi 
scutura. Care este scornirea laudei lui? Că s-a închis ca o fiară în pustie, ne- 
putând să rabde în cetate poftele trupeşti şi smintelile? Ce minune este aceasta 
că este fără patimă? Căci nu vede femeie niciodată. Însă, să ştiţi toţi că, nefiind 
foc, nu arde finul. Dar, de s-ar pune lângă foc şi nu s-ar arde, atunci ar fi lucru 
mare şi vrednic de mirare. Aşa şi de dânsul se cuvine a zice: de voi merge eu la 

dânsul şi mă va vedea, iar el nu se va clăti, nici se va sminti de mine, nici se va 
răpi gândul lui la podoaba mea, atunci va fi minunat, nu numai înaintea 
oamenilor, ci şi înaintea lui Dumnezeu şi a îngerilor Lui”. 


oct, 

zi 
ANI, 

| Ocucoti 


în MEEsie =) 


as 


Sfântul cuvios Martinian (7 398) (13 februarie) 


Acestea zicându-le, şi cu bărbaţii aceia făcând rămăşag pentru lucrul acesta s-a dus 
la casa sa. Apoi, dezbrăcându-se de podoabele cele desfrânate, s-a îmbrăcat în 
haine proaste şi rupte şi a pus trenţe vechi pe calul său; după aceea s-a încins cu o 
sabie şi luând o traistă a pus într-însa toate podoabele sale cele frumoase, hainele 
cele de mult preţ, salbele, inelele cele de aur, mărgelele şi altele cu care se amăgesc 
ochii şi minţile celor tineri şi a ieşit seara din cetate, ducându-se la muntele cel 
pustiu în care locuia cuviosul, fiind vânt cu furtună şi ploaie mare în noaptea aceea. 


Când s-a apropiat femeia de chilia lui Martinian, a început cu glas umilit şi cu 
suspinuri a se ruga de dânsul, zicând: "Miluieşte-mă, robul lui Dumnezeu, şi nu 
mă lăsa pe mine, ticăloasa, spre mâncarea fiarelor, că am rătăcit pe drum şi am 
căzut în pustia aceasta şi nu ştiu unde voi merge. Nu mă trece cu vederea, că 
sunt într-atâta primejdie şi nu te îngreţoşa de mine păcătoasa, că şi eu sunt a lui 
Dumnezeu zidire. Mă rog sfinţiei tale nu mă lepăda pe mine, rătăcită, cinstite şi 
sfinte părinte! ”. 


Acestea şi mai multe grăind ea cu plângere şi cu suspinuri, Martinian a deschis 
fereastra şi, privind, a văzut-o într-o îmbrăcăminte ruptă şi udată de ploaie, apoi 
clătindu-se cu mintea, a zis în sine: 

Și, întinzându-şi mâinile spre cer, a zis: 


Astfel, rugându-se, a deschis uşa şi a primit-o înăuntru, apoi, aprinzând foc, a 
poruncit să se învelească şi, aducând ceva, i-a dat ei să mănânce, pentru că erau doi 
finici afară de chilia lui, şi a zis către dânsa: 


Apoi, lăsând-o în cea mai dinafară chilie, el a intrat în cea dinăuntru şi a închis uşa. 
Apoi cântând psalmi în ceasul al treilea din noapte şi rugându-se, s-a culcat pe 
pământ după obicei. În acea noapte l-a tulburat satana foarte mult cu poftă 
trupească. 


Iar femeia, sculându-se la miezul nopţii, a scos toate podoabele sale din traistă şi s- 
a împodobit spre înşelarea sfântului, iar cele rupte le-a pus în traistă şi aştepta până 
ce va ieşi la dânsa Martinian. 


Făcându-se ziuă, a ieşit sfântul din chilia sa cea mai dinăuntru, vrând să libereze pe 
femeie ca să se ducă la locul său. Dar, văzând-o împodobită, nu a cunoscut-o 
spăimântându-se, tăcea. După aceea, a zis către dânsa: 


Iar ea, răspunzând, i-a zis lui: "Eu sunt, stăpâne al meu”. 


Femeia 1-a zis: “Eu, stăpâne al meu, sunt din Cezareea Palestinei şi auzind de 
tinereţile tale, de frumuseţea ta trupească şi de buna podoabă a feţei tale, iar 
inima mea fiind foarte aprinsă de dorinţa ta, am venit să te văd şi să mă satur de 
frumuseţea ta, căci nu în deşert am suferit atâta cale, ci într-adins am venit 
pentru tine. Ce este atâta înfrânare şi pentru ce trupurile voastre le obosiţi cu 

postul cel mare? În ce cărţi scrie să nu mănânci, nici să bei şi să nu ai femeie 
după lege? Chiar Apostolul Pavel a zis: "Cinstită este nunta şi patul neîntinat”. 
Care din prooroci nu S-a însoţit cu femeie şi nu S-a arătat moştenitor Împărăției 
cerului? Enoh cel mare şi minunat, oare nu fiind însurat s-a ridicat spre cer şi 
n-a văzut moartea până astăzi? Asemenea şi minunatul Avraam, oare n-a avut 
trei femei şi s-a numit prieten al lui Dumnezeu şi s-a învrednicit a primi pe 
Dumnezeu în trei feţe în cortul său? Isaac, oare n-a avut femeie şi s-a făcut chip 
al lui Hristos? Iacov oare n-a avut două femei şi a putut cu îngerul a se lupta, 
iar pe Dumnezeu L-a văzut faţă către faţă? Moise cel mare, capul proorocilor şi 
slujitorul lui Dumnezeu, oare n-a avut femeie şi a vorbit cu Dumnezeu? Apoi 
neamul evreiesc l-a eliberat din mânia cea amară a Egiptului şi s-a învrednicit 
Împărăției Cerului? Asemenea David, ceilalți prooroci şi sfinţii bărbaţi, 
însoțindu-se cu legiuita însurare şi născând fii, S-au Sălăşluit în cerească 
împărăție”. 


Astfel grăind şi slăbind fericitul, l-a luat de mâini şi a început a-l trage spre 
prăpastia pierzării, tulburându-i gândul cel bun. 


Iar Martinian i-a răspuns: 


Femeia răspunse: "Domnul meu, să te învoieşti să fii cu mine şi să mă îndulcesc 
de tinereţile tale; iar despre cele de trebuinţă pentru viaţa noastră nu te îngriji, 
că am eu casă şi averi, aur şi argint, Slugi şi Slujnice şi peste toate te voi face 
stăpân”. 


Grăind acestea femeia, sau mai bine zis diavolul, care de la început este ucigaş de 
oameni, vorbind prin buzele ei şi amăgind pe Sfântul Martinian, el a început a se 
aprinde de pofta trupească şi a se învoi cu dânsa. Apoi începu a vorbi despre păcat, 
cum să-l săvârşească. 


Deci a zis către dânsa: 


Zicând acestea, a ieşit din chilie şi, stând pe o piatră înaltă ce era acolo, privea spre 
cale cu dinadinsul. 

Dar iubitorul de oameni, Dumnezeu, Cel ce nu voieşte pierzarea nimănui, n-a 
trecut cu vederea ostenelile lui făcute din tinereţe şi nu i-a defăimat rugăciunile, ci 
i-a ajutat şi i-a schimbat inima de la gândul cel rău spre cel bun; deci, pogorându- 
se el de pe piatră, a găsit nişte vreascuri uscate pe care, luându-le, le-a dus în chilie, 
le-a pus în mijloc şi le-a dat foc şi, făcându-se flacără mare, şi-a scos încălțămintea 
şi sărind a stat în mijlocul focului, apoi a început a-şi arde trupul; deci arzându-se 
foarte şi durându-l picioarele, a ieşit din foc şi, ca şi cum certându-se pe sine, 
zicea: "Ce, Martiniane, îţi place să te arzi în focul acesta vremelnic şi în această 
cumplită muncire? Dacă vei putea să-l suferi, apoi apropie-te şi de femeia 
aceasta, pentru că ea, şi printr-însa diavolul, îți mijloceşte focul cel veşnic. Dar 
nu este ea vinovată, ci vechiul vrăjmaş, care a îndemnat-o asupra ta, vrând să se 
împotrivească voinţei tale celei bune. Gândeşte-te la munca aceea, sărace 
Martiniane, şi să ai în minte focul cel veşnic, pentru că acest foc vremelnic, se 
stinge cu apa şi când arde, lumină este într-însul, iar focul cel veşnic nu are 
strălucire şi toate râurile şi mările ce sunt sub cer nu-l vor putea stinge. De poţi 
răbda focul cel nestins, apropie-te de femeie şi săvârşeşte păcatul”. 


Acestea le grăia către sine, aducându-și aminte de veşnica muncă. Apoi, slăbindu-l 
puţin durerile, a sărit iarăşi în foc şi stând în mijloc se ardea foarte, până ce nu-i 
mai era cu putinţă să rabde mai mult. 


leşind din foc, a căzut la pământ şi suspinând din toată inima, a zis cu lacrimi către 
Dumnezeu: "Doamne, Dumnezeul meu, fii milostiv mie păcătosului, iartă robia 
minţii mele şi învoirea către păcat. Tu, Care cerci inimile şi rărunchii, ştii inima 
mea că Te-am iubit din tinereţile mele şi pentru Tine mi-am dat trupul în focul 
acesta. Ilartă-mă, Stăpânul meu, Doamne, Tu, fiind bun şi milostiv, eşti 
binecuvântat în veci”. 


Acestea le grăia, zăcând la pământ, pentru că nu putea să stea de cumplita ardere a 
focului. 


Apoi a început a cânta: "Cât este de bun Dumnezeul lui Israil celor drepți la 
inimă, iar mie puţin de nu mi-au alunecat picioarele, puţin de nu S-au rătăcit 
paşii mei”. 


Femeia, văzând ceea ce făcea şi privind la fericitul cum îşi dădea trupul focului 
pentru mântuirea sa, a venit şi ea întru cunoştinţa răutăţii sale şi, ca din somn, s-a 
deşteptat. Deci, dezbrăcând hainele cele scumpe şi toate podoabele sale, le-a 
aruncat în foc şi luând pe dânsa zdrenţele, a căzut la picioarele Sfântului Martinian 
şi a început a grăi cu lacrimi: "Jartă-mă, robul lui Dumnezeu, pe mine păcătoasa 


AAA AAA AAA AAA AAAAAAĂA 


Xe Xp e e e eee eX 


SA AA AAA AAA AAA AAA AAA 


Xe Xe Xe ee eee eee 


şi ticăloasa, pentru că tu ştii Stăpâne că multe sunt meşteşugurile şi amăgirile 
diavolului. Acela m-a amăgit şi m-a îndemnat să vin asupra ta. Deci, roagă-te 
pentru mine, cuvioase, ca prin rugăciunile tale să se mântuiască sufletul meu cel 
păcătos şi aceasta s-o ştii cu încredințare, o! părinte, că de acum nu mă voi mai 
întoarce în cetatea mea, nici voi mai intra în casa mea, nici voi mai vedea pe 
cineva din neamul meu, nici la lucrurile mele cele rele nu mă voi mai întoarce; 
ci mă voi mântui. Încă să mai ştii şi aceasta, stăpâne, că în ce chip m-a îndemnat 
diavolul a lupta asupra ta, aşa şi eu păcătoasa mă voi înarma asupra lui, cu 
numele Domnului lisus Hristos şi-l voi ruşina. Pentru că înşelătorul, ridicându- 
mă asupra ta, m-a răsculat asupra lui însuşi şi, voind ca prin mine Să te 
biruiască, va fi biruit el de către mine, cu ajutorul Stăpânului nostru, Care şi pe 
desfrânate le primeşte la pocăință”. Acestea grăind, vărsa neîncetat lacrimi din 
ochi. 


Iar fericitul 1-a răspuns: 


Iar ea a grăit lui: "Mă rog ţie să mă povăţuieşti la mântuire. Spune-mi unde să 
mă duc ca să mă pocăiesc?” 


EI 1-a răspuns: 


Femeia s-a sculat, s-a închinat şi a zis lui: “Roagă-te, părinte, pentru mine, 
păcătoasa!” 


Sfântul s-a sculat de la pământ cu multă durere trupească, i-a dat puţine finice pe 
cale, a scos-o din chilie, i-a arătat calea care duce spre Ierusalim şi 1-a zis: 


Ea, auzind acestea, mai mult şi-a lungit plângerea, zicând: "Nădăjduiesc şi eu spre 
Acela, spre Care au nădăjduit neamurile şi nu s-au ruşinat. Nădăjduiesc că de 
acum diavolul nu va mai avea parte de mine". 

Fericitul Martinian, însemnând-o cu semnul crucii, i-a zis: 


Astfel femeia, închinându-se robului lui Dumnezeu, s-a dus, iar sfântul, întor- 
cându-se în chilia sa, a căzut la pământ, suspinând şi rugându-se. 


Ea mergea plângând şi rugându-se lui Dumnezeu, ca s-o povăţuiască la mântuire. 
Mergând o zi, a sosit noaptea şi neputând să treacă lățimea pustiei şi lungimea căii, 
a rămas la un loc unde a înserat. Dimineaţa, sculându-se, iarăşi mergea tânguindu- 
se şi rugându-se şi a ajuns la Betleem seara, foarte târziu, unde a intrat în mă- 
năstirea fecioarei Paulina, căreia, închinându-se, i-a spus cu de-amănuntul toate 
cele ce făcuse. 


Paulina, auzind acestea, a prea mărit pe iubitorul de oameni Dumnezeu şi a primit- 
o tânguindu-se. Apoi în toate zilele o învăţa pe ea, povăţuind-o la mântuire. 


Iar ea atât de mult se nevoia în postire, încât de multe ori fericita Paulina îi spunea: 
"Cruţă-ţi trupul tău, fiică, ca să nu slăbească, ci să ai nevoinţa până la sfârşit”. 


Dar ea mai mult petrecea întru pustniceştile osteneli. La sfârşitul zilelor sale, 
fericita Zoe - că astfel era numele ei - a cerut de la Dumnezeu acest dar, ca să o 


adevereze dacă este primită pocăinţa el. 


lar iubitorul de oameni Dumnezeu, spre încredințarea milei sale, i-a dat darul 
tămăduirii. 

Intr-una din zile o femeie ce o dureau cumplit ochii, a venit în mănăstire să câştige 
tămăduire. 


Iar fericita Paulina, vrând să încerce pocăinţa Zoei, 1-a zis: "Roagă-te, fiică, pentru 
această femeie, că doar prin rugăciunile tale Domnul îi va da tămăduire". 


Deci, rugându-se Zoe pentru cea bolnavă, în puţine zile i-a tămăduit ochii şi aceea 
s-a făcut călugăriță în mănăstirea lor. 


Fericita Zoe a împlinit 12 ani în pocăință şi a adormit cu pace întru Domnul. 
Dar în toţi anii întoarcerii sale n-a băut nici vin, nici a gustat unt, nici poame, 

fără numai pâine şi apă, uneori, după două zile. Apoi odihna ei era pe pământul 
gol. Aceasta era nevoinţa sfintei şi astfel a fost sfârşitul ei. 


Extras din: Vieţile Sfinţilor - Viaţa cuviosului Martinian, pătimitorul (după 
Metajfrast) - 13 februarie) 

